Cehia, model european pentru redeschidere. Britanicii ar putea "împrumuta“ planul de ridicare a carantinei.
Cehia a devenit rapid un model european datorită planului ei de redeschidere. Țară cu o populaţie de puţin peste 10 milioane oameni, Cehia a declarat 7.408 cazuri de îmbolnăvire cu Covid-19. 221 de oameni au murit din cauza epidemiei de coronavirus. Din 20 aprilie, Cehia a început relaxarea măsurilor de carantină.
Te întrebi care e țara-model pentru britanici și
nu numai, în privința planului de revenire după carantină? Cehia e răspunsul. Cu
10 milioane de locuitori şi 7.408 cazuri pozitive de coronavirus, cehii au
început relaxarea măsurilor privind starea de urgenţă încă de acum o săptămână
și, spre surprinderea unora, ridicarea restricțiilor nu a venit la pachet cu un
nou val de îmbolnăviri. Încurajat de rezultat, Boris Johnson ar putea
"împrumuta“ planul în cinci paşi pus la punct de Praga.După ce pe 11 martie Cehia a închis toate
şcolile şi magazinele neesenţiale, precum şi accesul cetăţenilor străini, iar adunările
şi evenimentele publice au fost interzise, la 15 aprilie, autorităţile de la
Praga au prezentat un draft al redeschiderii, iar primele relaxări au fost puse
în practică pe 20 aprilie.Dacă ești curios cum au reușit să aibă rezultatele
dorite de toate țările după perioada de criză, iată câteva detalii care au făcut
parte din plan: permisiunea de a ieşi din casă pentru activităţi sportive, cu
condiţia să păstreze 2 metri distanţă faţă de ceilalţi; redeschiderea unor
terenuri de tenis şi golf și a unor locaţii indoor dedicate sportului; redeschiderea magazinelor mici
din afara mallurilor, a reprezentanţelor auto şi a pieţelor în aer liber (20
aprilie); redeschiderea sălilor obişnuite de fitness şi a şcolilor auto (27
aprilie). Uite ce vizează fazele ulterioare ale planului de redeschidere: magazinele din malluri, saloane de hairstyling şi saloane de masaj, terasele restaurantelor şi cafenelelor, muzee, galerii de artă (11 mai); restaurante, baruri, cafenele, hoteluri, taxiuri, teatre, saloane de tatuaje (25 mai).Sursă foto: ABACAPRESS/Hepta/Mediafax Foto.